stanford-oval/wikipedia huggingface dataset:
เพรทเซล (วงดนตรี)

วงดนตรีเกิร์ลกรุปไทยที่ก่อตั้งใน พ.ศ. 2563
บทความนี้เกี่ยวกับวงดนตรีเกิร์ลกรุปไทย สำหรับขนมที่ทำจากแป้ง ดูที่ เพรทเซล
| เพรทเซล |
| --- | --- |
สมาชิกเพรทเซล เมื่อกรกฎาคม 2567
ข้อมูลพื้นฐาน
ที่เกิด: กรุงเทพมหานคร ประเทศไทย
แนวเพลง:  ทีป็อป  ป็อป 
ช่วงปี: พ.ศ. 2563 – ปัจจุบัน

สมาชิก:   อุ๋มอิ๋ม – อัญรินทร์ ชัยอนันต์  อิ๊น – มาธวี รัตนวิจิตร  เกรซ – อภิศรา ชมพูศรี 

อดีตสมาชิก:   นานา – ภัทรวรินทร์ ชู  บะหมี่ – กันติชา วิบูลสมัย  ไอซ์ – อิรวดี สัจจพานิชกุล 

เว็บไซต์: mypretzelle.com
เพรทเซล (อังกฤษ: PRETZELLE) เป็นวงดนตรีเกิร์ลกรุปสัญชาติไทย ก่อตั้งเมื่อ พ.ศ. 2563 ปัจจุบันมีสมาชิก 3 คนได้แก่ อิ๊น – มาธวี รัตนวิจิตร, อุ๋มอิ๋ม – อัญรินทร์ ชัยอนันต์โสภณ และเกรซ – อภิศรา ชมภูศรี วงเปิดตัวครั้งแรกกับมินิ-อัลบั้ม PRETZELLE DAY ด้วยมิวสิกวิดิโอเพลง "ไหวมั้ย" เมื่อวันที่ 28 พฤษภาคม พ.ศ. 2563 ต่อมาใน พ.ศ. 2564 วงปล่อยซิงเกิลพิเศษ "ต้องชอบแค่ไหน (First Love)" และในปีถัดมาได้ปล่อยมินิอัลบั้ม Ready or Not?
ประวัติ > เปิดตัวและปรับเปลี่ยนสมาชิกครั้งแรก (พ.ศ. 2563)

ชื่อวงเพรทเซลมีที่มาจากขนมเพรทเซลที่มีรูปร่างคล้ายเครื่องหมายอนันต์ (∞) หมายถึง ความสุขและความสนุก วงเปิดตัวครั้งแรกที่งาน Idol Expo #3 เมื่อวันที่ 30 มกราคม พ.ศ. 2563 ด้วยสมาชิกแรกเริ่ม 4 คน ได้แก่ อิ๊น - มาธวี รัตนวิจิตร, ไอซ์ - อิรวดี สัจจพานิชกุล, นานา - ภัทรวรินทร์ ชู และบะหมี่ - กันติชา วิบูลสมัย
ต่อมาวงเปิดตัวผลงานแรกอย่างเป็นทางการเมื่อวันที่ 28 พฤษภาคม ปีเดียวกัน ด้วยมินิ-อัลบั้มชื่อว่า PRETZELLE DAY ซึ่งมีเพลงทั้งหมด 3 เพลง ได้แก่
"ไหวมั้ย (Never Give Up)" ซึ่งมีการปล่อยมิวสิกวิดีโอออกมาพร้อมกัน
"เมื่อโลกนี้มีเธอ (I'm Glad)" ซึ่งเป็นเพลงประกอบละครเรื่อง เลห์เกมรัก
"Ping Pong Pang Let's Go" ซึ่งเป็นเพลงประกอบแอนิเมชันเกาหลีใต้เรื่อง Teteru ซึ่งออกอากาศทางช่อง KBS1
ต่อมาในวันที่ 4 กรกฎาคม นานา ภัทรวรินทร์ ได้ตัดสินใจในการยุติบทบาทการเป็นสมาชิกวงเพรทเซลด้วยเหตุผลส่วนตัว
วงเข้าร่วมแข่งขันในรายการ Lodi X Next Idol ในเดือนพฤศจิกายน พ.ศ. 2563 และสามารถผ่านเข้ารอบ 10 วงสุดท้าย โดยเอาชนะวง Cheesy Pie จากค่าย Cm Cafe และไอซ์ อิรวดี สมาชิกในวง ได้รางวัล Rising Star ประจำการแข่งขัน ในรอบ 3 STAND วงได้ร้องเพลง "ขอใจเธอแลกเบอร์โทร" ของหญิงลี ศรีจุมพล ทำคะแนนได้ 232 คะแนน มากเป็นอันดับที่ 3 ของการแข่งขัน
ประวัติ > เปลี่ยนแปลงสมาชิกครั้งที่สองและขึ้นที-ป็อปสเตจโชว์ (พ.ศ. 2564)

วันที่ 12 มกราคม พ.ศ. 2564 บะหมี่ กันติชา ได้ยุติบทบาทการเป็นสมาชิกวง โดยทางวงระบุเหตผลว่า เธอละเลยหน้าที่และความรับผิดชอบหลายครั้ง และในวันถัดมา วงเปิดตัวสมาชิกใหม่ 2 คน ได้แก่ อุ๋มอิ๋ม - อัญรินทร์ ชัยอนันต์โสภณ, เกรซ - อภิศรา ชมภูศรี ต่อมาวันที่ 23 กุมภาพันธ์ ปีเดียว ทางวงได้ประกาศชื่อเรียกแฟนคลับอย่างเป็นทางการ โดยเรียกว่า "ทวิตส์" (Twist) ซึ่งมีที่มาจากการบิดเกลียวเส้นแป้งให้เกิดเป็นขนมเพรทเซล ต่อมาวันที่ 1 มีนาคม 2564 วงได้ขึ้นแสดงบนเวทีรายการที-ป็อปสเตจโชว์ โดยได้ร้องเพลง "ต้องชอบแค่ไหน (First Love)" จากการที่ซิงเกิลเพลงนี้ได้เข้าชาร์ตของรายการ และติดอันดับเพลงหน้าใหม่ยอดนิยม (New entry) ในอันดับที่ 19
ประวัติ > พ.ศ. 2565–2566

วันที่ 28 มกราคม พ.ศ. 2565 วงปล่อยมิวสิกวิดิโอเพลงคัมแบคที่ 2 ของวง "Ready Or Not?" โดยเพลงนี้เป็นเพียง Pre-Release Single ที่ยังไม่มีการเปิดตัวอัลบั้มเต็ม และกระแสการตอบรับเพลงนี้ ทำให้วงสามารถติดเทรนด์ทวิตเตอร์สูงสุด รวมทั้งยังติดอันดับที่ 32 ของวิดีโอมาแรงในยูทูบ วันถัดมา วงได้ขึ้นเวทีที-ป็อปสเตจโชว์อีกครั้ง โดยร้องเพลง "Ready Or Not?" นับเป็นการขึ้นเวทีในรายการนี้เป็นครั้งที่ 3 ของวง โดยเพลงนี้ได้ติดอันดับที่ 5 ของเพลงยอดนิยมประจำสัปดาห์ที่ 23 และเป็นเพลงของวงที่ติดอันดับสูงที่สุดในรายการนี้ ด้วยผลการลงคะแนนของผู้ติดตาม และการนับจำนวนการสตรีมมิงจากสปอติฟายและดูมิวสิกวิดีโอในยูทูบ ได้คะแนนรวมทั้งสิ้น 9,382 คะแนน
ประวัติ > คอนเสิร์ตใหญ่ครั้งแรกและการเปลี่ยนแปลงสมาชิกครั้งที่ 3 (พ.ศ. 2567)

วันที่ 20 มกราคม พ.ศ. 2567 เพรทเซลได้จัดคอนเสิร์ตใหญ่ในชื่อ "Best Time Story Pretzelle The First Concert" ณ SHOW DC, Ultra Arena Hall และอีกหนึ่งไฮไลท์สุดพิเศษ คือ PRETZELLE Official Light Stick ที่จะเปิดขายครั้งแรกในคอนเสิร์ตนี้ รวมทั้งบัตร Concert ในครั้งนี้ได้ทำการขายหมดทุกที่นั่งก่อนถึงวันทำการแสดง
วันที่ 15 กุมภาพันธ์ พ.ศ. 2567 ไอซ์ (อิรวดี สัจจพานิชกุล) หนึ่งในสมาชิกตัดสินใจไม่ต่อสัญญากับทางค่าย ทำให้วงเพรทเซลเหลือสมาชิก 3 คนอีกครั้ง โดยไอซ์ (อิรวดี สัจจพานิชกุล) ได้ออกซิงเกิ้ล "ผู้หญิงในฝัน" เป็นซิงเกิ้ลสุดท้ายในฐานะสมาชิกวง
วันที่ 3 พฤษภาคม พ.ศ. 2567 เพรทเซลได้ทำการปล่อยเพลงคัมแบคล่าสุด ซึ่งเป็นซิงเกิ้ลพิเศษร่วมกับทางเครื่องดื่ม Ready ในชื่อเพลง "จะเป็นให้ได้เลย (I'm Ready)" ซึ่งเป็นเพลงแรกหลังจากที่วงมีสมาชิกเหลือ 3 คน
สมาชิก

อุ๋มอิ๋ม (อัญรินทร์ ชัยอนันต์โสภณ)
อิ๊น (มาธวี รัตนวิจิตร)
เกรซ (อภิศรา ชมพูศรี)
สมาชิก > อดีตสมาชิก

นานา (ภัทรวรินทร์ ชู)
บะหมี่ (กันติชา วิบูลสมัย)
ไอซ์ (อิรวดี สัจจพานิชกุล)
ผลงาน > อีพี

| ชื่อ | รายละเอียด | รายชื่อเพลง |
| --- | --- | --- |
| Pretzelle Day |  วันจำหน่าย: 28 พฤษภาคม พ.ศ. 2563  สังกัด: Pretzelle  รูปแบบ: ซีดี, ดิจิทัลดาวน์โหลด, สตรีมมิง |  ไหวมั้ย (Never Give Up)  เมือโลกนี้มีเธอ (I'm Glad)  Ping Pong Pang Let's Go  ไหวมั้ย (Never Give Up) (Instrumental) |
| Ready or Not? |  วันจำหน่าย: 19 พฤษภาคม พ.ศ. 2565  สังกัด: ไฟว์ โฟร์ เอนเตอร์เทนเมนท์  รูปแบบ: ซีดี, ดิจิทัลดาวน์โหลด, สตรีมมิง |  Ready or Not?  ก็เธอน่ะน่ารัก (Baby Boy)  ถ้ามันคือเรื่องจริง (Imagine)  โอ้มายก๊อด! (Oh My God!)  อยากเจอเธอแล้ว (Missin' U) |
| Original |  วันจำหน่าย: 12 ธันวาคม พ.ศ. 2566  สังกัด: ไฟว์ โฟร์ เอนเตอร์เทนเมนท์  รูปแบบ: ซีดี, ดิจิทัลดาวน์โหลด, สตรีมมิง |  ไม่รับความเห็นต่าง (U R MINE)  เลือกเค้าเลยได้มั้ย (NO CHOICE)  พูดไม่ออก (MUTE)  ผู้หญิงในฝัน (Dream Girls) |
ผลงาน > ซิงเกิล

| ปี | เพลง | อัลบั้ม | หมายเหตุ |
| --- | --- | --- | --- |
| 2564 | ต้องชอบแค่ไหน (FIRST LOVE) | ซิงเกิลไม่มีอัลบั้ม  |  |
| 2564 | อยากเจอเธอแล้ว (MISSIN U) | Ready or Not? |  |
| 2565 | Ready or Not? | Ready or Not? |  |
| 2565 | ก็เธอน่ะน่ารัก (Baby Boy) | Ready or Not? |  |
| 2565 | ถ้ามันคือเรื่องจริง (Imagine) | Ready or Not? |  |
| 2565 | โอ้มายก๊อด! (Oh my god!) | Ready or Not? |  |
| 2565 | Everytime | Special Track |  |
| 2565 | ไม่มีกั๊กหรอก (UNLIMITED) Feat. 54 Entertainment trainees |  |  |
| 2566 | ไม่รับความเห็นต่าง (U R MINE) | Original |  |
| 2566 | เลือกเค้าเลยได้มั้ย (NO CHOICE) | Original |  |
| 2566 | พูดไม่ออก (MUTE) | Original |  |
| 2566 | ผู้หญิงในฝัน (Dream Girls) | Original |  |
| 2566 | เอาเถอะนะ (LIFT ME UP) | Special Project PRETZELLE x Ultherapy |  |
| 2567 | จะเป็นให้ได้เลย (I'm Ready!) | Special Project PRETZELLE x Ready |  |
| 2567 | ขอใจเธอแลกเบอร์โทร (My Number) |  |  |
| 2568 | ถ้ารู้ว่าจะเป็นวันสุดท้าย (What If) |  |  |
รางวัล

| ปี | รางวัล | สาขา | เสนอชื่อเข้าชิง | ผล |
| --- | --- | --- | --- | --- |
| 2565 | โทตี้มิวสิกอวอร์ดส์ 2021 | เพลงศิลปินกลุ่มหญิงยอดนิยม | ต้องชอบแค่ไหน (FIRST LOVE) | เสนอชื่อเข้าชิง |
| 2565 | Overseas Girl Group Popularity Award 2021 | Hallyu Influencer Grand Prize Awards 2022 | เพรทเซล | ชนะ |
| 2566 | โทตี้มิวสิกอวอร์ดส์ 2022 | เพลงศิลปินกลุ่มหญิงยอดนิยม | ถ้ามันคือเรื่องจริง (Imagine) | เสนอชื่อเข้าชิง |
| 2567 | โทตี้มิวสิกอวอร์ดส์ 2023 | เพลงศิลปินกลุ่มหญิงยอดนิยม | ไม่รับความเห็นต่าง (U R MINE) | เสนอชื่อเข้าชิง |
โรงเรียนประชาสงเคราะห์วิทยา

| โรงเรียนประชาสงเคราะห์วิทยา |
| --- | --- |
Prachasongkrowittaya School
ข้อมูล
ชื่ออื่น: ป.ว. (PCSK)
ประเภท: โรงเรียนมัธยมศึกษาขนาดกลาง
สถาปนา: 2521 (47 ปี)
เขตการศึกษา: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 65012013
ผู้อำนวยการ: ดร.กัญจุฑา โรจนหัสดินทร์
สี:    สีขาว-สีเขียว
คำขวัญ: รู้หน้าที่  มีศีลธรรม  ดำเนินชีวิตประเสริฐ
เพลง: มาร์ชประชาสงเคราะห์
เว็บไซต์: http://www.pcsk.ac.th/
พระพุทธลีลาประชาสงเคราะห์
โรงเรียนประชาสงเคราะห์วิทยา (อักษรย่อ ป.ว.) เป็นโรงเรียนมัธยมศึกษาขนาดกลาง เปิดสอนตั้งแต่ระดับชั้นมัธยมศึกษาปีที่ 1 ถึง 6 สำนักงานเขตพื้นที่การศึกษามัธยมศึกษา เขต 39 (พิษณุโลก-อุตรดิตถ์) สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ หมู่ 17 ถนนพิษณุโลก-กำแพงเพชร ตำบลหนองกุลา อำเภอบางระกำ จังหวัดพิษณุโลก โดยพื้นที่จากความอนุเคราะห์ของกรมประชาสงเคราะห์
รับเสด็จสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี
แผนการเรียนระดับชั้นมัธยมศึกษาตอนปลาย

ห้อง 6-5 สายวิทยาศาสตร์-คณิตศาสตร์
ห้อง 4 สายศิลป์-ภาษาอังกฤษ-ภาษาจีน
ห้อง 3  สายทวิศึกษา
ห้อง 1-2 สายคหกรรม-อุตสาหกรรม
ทูเซ็ตไวโอลิน

ทูเซ็ตไวโอลิน (อังกฤษ: TwoSet Violin) เป็นยูทูบเบอร์ดูโอ้ชาวออสเตรเลีย ประกอบด้วยเบรต หยาง (อังกฤษ: Brett Yang) และเอ็ดดี้ เฉิน (อังกฤษ: Eddy Chen) ผู้มี perfect pitch รวมกลุ่มกันในปี ค.ศ. 2013 (พ.ศ. 2556) พวกเขาเป็นที่รู้จักจากการทำช่องยูทูบแนวตลกเกี่ยวกับไวโอลิน,นักดนตรี ซึ่งในเมษายน 2019 มียอดผู้ติดตามรวม 1.2 ล้านคนและยอดการดูมากกว่า 180 ล้านครั้ง ในเดือนมิถุนายนปี 2022 มีผู้ติดตาม 3.51ล้านคน ที่ผ่านมาพวกเขาได้จัด world tour 2 ครั้ง ในปี 2017 และปี 2021 ที่ผ่านมา ในปัจจุบันพวกเขาได้ยุติบทบาทของยูทูบเบอร์ในฐานะ ทูเซ็ตไวโอลิน แล้ว ในปัจจุบันพวกเขาใช้ชื่อ B2TSM แทน
ลูกเล่นและธีม

ใน 2017 ทูเซ็ตไวโอลินได้สร้างตัวละคร "หลิงหลิง" (อังกฤษ: Ling Ling) ซึ่งเป็นนักไวโอลินที่เก่งมากและฝึกซ้อม "40 ชั่วโมงต่อวัน" พวกเขาได้สร้างขึ้นหลังจากวิดีโอหนึ่งที่เล่นเป็นแม่ที่เปรียบเทียบลูกตัวเองกับลูกของเพื่อน หลังจากนั้นมาหลิงหลิงก็ได้เป็นเอกลักษณ์ของทูเซ็ตไวโอลิน ใน 2018 ทูเซ็ตไวโอลินได้สร้างซีรีส์หลิงหลิงเวิร์กเอาต์ (อังกฤษ: Ling Ling Workout) ซึ่งจะเป็นการสุ่มเพลงและการเล่นแบบแปลกประหลาดเช่นเล่นในความเร็วสองเท่า เล่นไวโอลินแบบคว่ำ เล่นแบบกลับข้างเป็นต้น และทำตามที่สุ่มได้ นอกจากนั้นยังมีนักไวโอลินที่มีชื่อเสียงอีกหลายคนเข้าร่วมซีรีส์นี้ด้วย
และพวกเขายังมีคำพูดติดปากตลกๆอีกมากมาย เช่น
“ if you can play it slowly, you can play it quickly.” จากคลิป world’s fastest violin player #2
“ geniuses are born, not created. ” จากคลิป world’s fastest violin player#1
ในเดือนมิถุนายน 2018 เขาได้สร้างเรดดิต "r/lingling40hrs" ซึ่งเป็นเรดดิตที่ให้โพสต์มีมเกี่ยวกับเพลงคลาสสิกแล้วทำวิดิโอเกี่ยวกับการแสดงความคิดเห็นและโต้ตอบในแต่ละโพสต์ซึ่งมีต้นแบบมาจากซีรีส์ LWIAY (ย่อมาจาก Last Week I Ask You, สัปดาห์ที่แล้วบอกว่าให้...) ของพิวดี้พาย ในเมษายน 2019 มีผู้ติดตามมากกว่าในเรดดิตสามหมื่นคน
ในกรกฎาคม 2018 ได้ทำวิดีโอหลายวิดีโอที่เล่นเพลงคลาสสิกโดยใช้ไก่ยาง ในสิงหาคม 2018 ทูเซ็ตไวโอลินได้ทำวิดีโอ "1% Violin Skills, 99% Editing Skills" (ฝีมือไวโอลิน 1%, ฝีมือตัดต่อ 99%) ซึ่งเบรตจะเล่นเพลงยากแต่เล่นไม่ได้ เอ็ดดี้เลยให้เล่นโน้ตทั้งหมดและตัวต่อโดยใช้เสียงที่ได้เป็นเพลงจริง ๆ หลังจากนั้นก็ได้ทำวิดีโอคล้าย ๆ กันอีกหลายวิดีโอแต่เป็นเครื่องดนตรีอื่น ๆ
ทูเซ็ตไวโอลินได้เล่นมุกวิโอลาจำนวนมาก ซึ่งสร้างความไม่พอใจกับคนดูบางส่วน แต่อย่างไรก็ตามเบรตสามารถเล่นวิโอลาได้ในวิดิโอที่เอ็ดดี้ซื้อวิโอลาให้ในวันเกิดซึ่งทำเพื่อเป็นมุขตลกเท่านั้น
แกรนด์เธฟต์ออโต VI

| แกรนด์เธฟต์ออโต VI |
| --- | --- |
ภาพปกแสดงให้เห็นลูเซียและสามีของเธอ
ผู้จัดจำหน่าย: ร็อกสตาร์เกมส์
ชุด: แกรนด์เธฟต์ออโต
เอนจิน: เรจ
เครื่องเล่น: เพลย์สเตชัน 5 เอกซ์บอกซ์ซีรีส์เอกซ์และซีรีส์เอสWindows 10 เพลย์สเตชัน 6 Xbox
วางจำหน่าย: ค.ศ. 2025
แนว: แอ็กชันผจญภัย
รูปแบบ: ผู้เล่นคนเดียว ผู้เล่นหลายคน
แกรนด์เธฟต์ออโต VI (อังกฤษ: Grand Theft Auto VI) อยู่ในระหว่างการพัฒนาโดยร็อกสตาร์เกมส์ โดยเป็นเกม แกรนด์เธฟต์ออโต ภาคที่ 8 ต่อจาก แกรนด์เธฟต์ออโต V (ค.ศ. 2013) และเป็นภาคที่ 16 ในซีรีส์เกมทั้งหมด โดยที่เนื้อเรื่องเกิดขึ้นในรัฐลีโอนิดา ซึ่งมีเค้าโครงจากรัฐฟลอริดา และไวซ์ซิตีที่ได้รับแรงบันดาลใจจากไมอามี เรื่องราวของเกมคาดว่าจะเกี่ยวกับคู่หูอาชญากรลูเซียและสามีของเธอ
หลังจากการคาดการณ์มานานหลายปี ร็อกสตาร์ได้ออกมายืนยันในเดือนกุมภาพันธ์ ค.ศ. 2022 ว่าเกมอยู่ในระหว่างการพัฒนา ในเดือนกันยายน ปีเดียวกัน ได้มีภาพจากตัวเกมที่ยังสร้างไม่เสร็จรั่วไหลทางอินเทอร์เน็ต ซึ่งสำนักข่าวหลายแห่งอธิบายว่าเป็นหนึ่งในการรั่วไหลครั้งใหญ่ที่สุดในประวัติศาสตร์อุตสาหกรรมวิดีโอเกม และได้มีตัวอย่างเป็นทางการของเกมในเดือนธันวาคม ค.ศ. 2023 โดยมีกำหนดวางจำหน่ายใน ค.ศ. 2025 บนเพลย์สเตชัน 5 และเพลย์สเตชัน 6
รูปแบบเกมและตัวละคร

แกรนด์เธฟต์ออโต VI เป็นเกมแอ็กชันผจญภัยแบบเปิดกว้างที่มีเนื้อเรื่องเกิดขึ้นในรัฐลีโอนิดา โดยมีเค้าโครงจากรัฐฟลอริดา รวมถึงไวซ์ซิตีซึ่งเป็นเวอร์ชันสมมุติของไมอามีด้วย ก่อนหน้านี้ไวซ์ซิตีเคยปรากฏใน แกรนด์เธฟต์ออโต (ค.ศ. 1997) และเป็นฉากหลักของ แกรนด์เธฟต์ออโต: ไวซ์ซิตี (ค.ศ. 2002) และ แกรนด์เธฟต์ออโต: ไวซ์ซิตีสตอรีย์ (ค.ศ. 2006)  โลกของจะเกมเป็นการล้อเลียนวัฒนธรรมอเมริกันร่วมสมัย โดยมีการนำเสนอภาพจากสื่อสังคมและวัฒนธรรมของผู้มีอิทธิพลแบบเสียดสี และมีการอ้างถึงอินเทอร์เน็ตมีม เช่น ฟลอริดาแมน เรื่องราวจะเป็นการติดตามคู่หูอาชญากร ลูเซีย ตัวละครเอกหญิงคนแรกของซีรีส์ตั้งแต่ ค.ศ. 2000 และสามีของเธอ ตัวอย่างแรกได้แสดงให้เห็นว่าลูเซียเป็นนักโทษในเรือนจำ และต่อมาได้หลบหนีไปกับสามีของเธอ
การพัฒนา

หลังจาก แกรนด์เธฟต์ออโต V เปิดตัวใน ค.ศ. 2013 เลสลี เบนซีส์ ประธานของร็อกสตาร์นอร์ทในขณะนั้น กล่าวว่าบริษัทมี "ความคิดบางอย่าง" สำหรับเกมถัดไปของซีรีส์นี้ ใน ค.ศ. 2018 เดอะโนว์ รายงานว่าเกมที่มีชื่อรหัส Project Americas จะมีฉากอยู่ในไวซ์ซิตีเป็นหลักและบางส่วนอยู่ในอเมริกาใต้ โดยมีตัวเอกเป็นผู้หญิง ใน ค.ศ. 2020 เจสัน ชไรเออร์ รายงานว่าเกมนี้ "อยู่ในช่วงเริ่มต้นของการพัฒนา" ใน ค.ศ. 2021 ทอม เฮนเดอร์สัน อ้างว่าแผนที่ของเกมสามารถพัฒนาให้คล้ายกับ ฟอร์ตไนต์แบทเทิลรอยัล ได้ ใน ค.ศ. 2022 ชไรเออร์ รายงานว่าเกมดังกล่าวเริ่มมีการพัฒนาใน ค.ศ. 2014 และจะมีตัวละครเอกที่ได้รับแรงบันดาลใจจากบอนนีและไคลด์ รวมถึงหญิงสาวลาติน่าด้วย และอ้างว่าผู้พัฒนากำลังบ่อนทำลายกระแสของซีรีส์เกมผ่านการกีดกันทางสังคม
เกมนี้ได้รับการคาดหวังอย่างมากในช่วงหลายปีก่อนที่จะมีการประกาศเปิดตัว และแหล่งข่าวตั้งข้อสังเกตว่าแฟนเกมบางคนรู้สึกหงุดหงิดกับการที่ ร็อกสตาร์เกมส์ เงียบไปเป็นเวลานาน โดยเฉพาะอย่างยิ่งหลังจากการประกาศเปิดตัว แกรนด์เธฟต์ออโต V อีกครั้งใน ค.ศ. 2020 บุคคลที่อ้างถึงเกมนี้ได้รับความสนใจจากสื่อโดยผ่านการขัดจังหวะการแสดงสดบนเวทีและรายการโทรทัศน์หลายรายการ ในวันที่ 4 กุมภาพันธ์ ค.ศ. 2022 ร็อกสตาร์ออกมายืนยันว่าการพัฒนาเกมนี้ "ดำเนินไปได้ด้วยดี" ในเดือนกรกฎาคม ค.ศ. 2022 ร็อกสตาร์ประกาศว่า เรดเดดออนไลน์ จะไม่ได้รับการอัปเดตที่สำคัญอีกต่อไปเนื่องจากทรัพยากรในการพัฒนาถูกนำไปใช้ในเกมที่กำลังพัฒนาใหม่ แหล่งข่าวในอุตสาหกรรมวิดีโอเกมระบุว่าร็อกสตาร์ได้จัดสรรทรัพยากรใหม่หลังจากแผนการรีมาสเตอร์เกม แกรนด์เธฟต์ออโต IV (ค.ศ. 2008) และ เรดเดดรีเดมพ์ชัน (ค.ศ. 2010) ถูกหยุดชั่วคราวเนื่องจากกระแสด้านลบของเกม แกรนด์เธฟต์ออโต: เดอะไตรโลจี – เดอะเดฟินิทีฟอิดิชั่น (ค.ศ. 2021)
ในเดือนพฤศจิกายน ค.ศ. 2023 แซม เฮาเซอร์ ประธานของร็อกสตาร์ ประกาศว่าตัวอย่างแรกของเกมจะออกในช่วงต้นเดือนธันวาคมเพื่อเฉลิมฉลองครบรอบ 25 ปีของบริษัท หลังประกาศได้ 5 ชั่วโมง โพสต์ประกาศบนเอกซ์ได้แซงสองโพสต์ก่อนหน้าเกี่ยวกับเกมนี้จนกลายเป็นโพสต์เกี่ยวกับเกมที่มีคนกดปุ่มไลก์มากที่สุดบนแพลตฟอร์ม ต่อมาได้แซงโพสต์ของร็อกสตาร์ที่ประกาศวันปล่อยตัวอย่างแรกของเกมในวันที่ 5 ธันวาคม ด้วยจำนวน 1.8 ล้านไลก์ใน 24 ชั่วโมง นักพัฒนารายอื่นเลียนแบบรายละเอียดของโพสต์เพื่อโปรโมตตัวอย่างของตัวเอง ร็อกสตาร์ได้เผยแพร่ตัวอย่างแรกอย่างเป็นทางการบนยูทูบโดยเปิดเผยชื่อ ตัวละครเอก ฉาก และช่วงเวลาวางจำหน่ายใน ค.ศ. 2025 บนเพลย์สเตชัน 5 และเอกซ์บอกซ์ซีรีส์เอกซ์และซีรีส์เอส แต่ไม่มีการประกาศลงบน ไมโครซอฟท์ วินโดวส์ ตัวอย่างแรกได้ทำลายสถิติวิดีโอที่ไม่ใช่เพลงที่มียอดวิวในวันแรกบนยูทูบมากที่สุดภายใน 12 ชั่วโมงด้วยจำนวน 46 ล้านครั้ง กลายเป็นวิดีโอที่มีผู้ชมมากที่สุดเป็นอันดับ 3 ด้วยจำนวนการดู 93 ล้านครั้ง และเป็นตัวอย่างเกมที่มียอดไลก์มากที่สุดด้วยจำนวน 8.9 ล้านครั้งภายใน 24 ชั่วโมง และแซงจำนวนยอดวิวของตัวอย่างเกม แกรนด์เธฟต์ออโต V ใน ค.ศ. 2011 ภายใน 2 วันด้วยจำนวนการดู 101 ล้านครั้ง เพลงที่ถูกใช้ในตัวอย่าง คือ "Love Is a Long Road" ของทอม เพตตี ที่มียอดสตรีมบนสปอติฟายเพิ่มขึ้นเกือบ 37,000% มีการค้นหาบนชาแซมเกือบ 250,000 ครั้ง และติดอันดับ 2 บนชาร์ตไอทูนส์ทั่วโลก หลังจากการปล่อยตัวอย่างแรก
แหล่งข้อมูลอื่น

เว็บไซต์ทางการ
สถานีย่อยวิดีโอเกม
บุนเดิสราท

| บุนเดิสราท Bundesrat |
| --- | --- |
สมัยประชุมที่ 75

ประเภท
ประเภท: สภาผู้แทนรัฐ 
ผู้บริหาร
ประธาน: มานูเอลา ชเวซิช  ตั้งแต่ 1 พฤศจิกายน ค.ศ. 2023 
โครงสร้าง
สมาชิก: 69 คน

กลุ่มการเมือง:   รัฐบาล (12 ที่นั่ง) รัฐนีเดอร์ซัคเซิน (6)  รัฐเมคเลินบวร์ค-ฟอร์พ็อมเมิร์น (3)  รัฐซาร์ลันท์ (3)   เป็นกลาง (57 ที่นั่ง) รัฐบาเดิน-เวือร์ทเทิมแบร์ค (6)  รัฐไบเอิร์น (6)  รัฐนอร์ทไรน์-เว็สท์ฟาเลิน (6)  รัฐเฮ็สเซิน (5)  รัฐไรน์ลันท์-ฟัลทซ์ (4)  รัฐเบอร์ลิน (4)  รัฐซัคเซิน (4)  รัฐชเลสวิช-ฮ็อลชไตน์ (4)  รัฐบรันเดินบวร์ค (4)  รัฐซัคเซิน-อันฮัลท์ (4)  รัฐทือริงเงิน (4)  รัฐฮัมบวร์ค (3)  รัฐเบรเมิน (3)   ฝ่ายค้าน (ไม่มี)
ที่ประชุม

อาคารสภาขุนนางปรัสเซีย กรุงเบอร์ลิน
เว็บไซต์
bundesrat.de
บุนเดิสราท (เยอรมัน: Bundesrat แปลว่า คณะมนตรีสหพันธ์) คือสภาผู้แทนรัฐในสหพันธ์สาธารณรัฐเยอรมนี ประกอบด้วยผู้แทนจากสิบหกรัฐ ปัจจุบันประชุมกันที่อาคารสภาขุนนางปรัสเซียในกรุงเบอร์ลิน เดิมที่ประชุมกันที่กรุงบอนน์
บุนเดิสราทถือเป็นองค์กรคู่ขนานในการพิจารณาตรากฎหมายควบคู่กับบุนเดิสทาค (สภาสหพันธ์) ในขณะที่บุนเดิสทาค พิจารณาตรากฎหมายโดยคำนึงถึงประชาชนเป็นหลัก บุนเดิสราทจะกลั่นกรองกฎหมายเหล่านั้นในแง่มุมที่อาจกระทบกระเทือนศักยภาพของรัฐตน นอกจากนี้ การแก้ไขรัฐธรรมนูญจำต้องได้รับความเห็นชอบจากบุนเดิสราท ด้วยเหตุนี้ในบางครั้ง บุนเดิสราทจึงถูกมองว่าเป็นสภาสูงของเยอรมนี ทั้งที่ในรัฐธรรมนูญเยอรมนีไม่ได้ระบุว่าบุนเดิสราทและบุนเดิสทาคประกอบกันเป็นรัฐสภาในระบบสองสภา
เนื่องจากบุนเดิสราทมีขนาดเล็กกว่าบุนเดิสทาค จึงจัดการประชุมตามวาระขึ้นเพียงเดือนละครั้งเท่านั้น (ในขณะที่บุนเดิสทาคจัดประชุมสัปดาห์ละครั้ง) เพื่อลงมติรับรองข้อกฎหมายที่ถูกจัดเตรียมไว้
องค์ประกอบ

การจัดสรรที่นั่งออกเสียงถูกกำหนดโดยกฎหมายพื้นฐาน (รัฐธรรมนูญ) แบ่งออกเป็นสามระดับได้แก่:
ประชากรตั้งแต่สองล้านคน ได้รับ 4 ที่นั่ง
ประชากรตั้งแต่หกล้านคน ได้รับ 5 ที่นั่ง
ประชากรตั้งแต่เจ็ดล้านคน ได้รับ 6 ที่นั่ง
ดังนั้นแต่ละรัฐ ไม่ว่าจะมีประชากรมากเพียงใด ก็จะได้มากสุดเพียง 6 ที่นั่ง สมาชิกบุนเดิสราทคือมุขมนตรีและบุคคลระดับเจ้ากระทรวงของแต่ละรัฐ หรือผู้ที่ได้รับมอบอำนาจจากคณะรัฐบาลแต่ละรัฐ
| รัฐ | ประชากร | ที่นั่งออกเสียง | ประชากรต่อหนึ่งที่นั่ง | พรรคที่ปกครองรัฐ | วาระประธาน |  |
| --- | --- | --- | --- | --- | --- | --- |
| บาเดิน-เวือร์ทเทิมแบร์ค | 10,879,618 |   6    | 1,813,270 | Greens, CDU | 2028/29 |  |
| ไบเอิร์น | 12,843,514 |   6    | 2,140,586 | CSU, FW | 2027/28 |  |
| เบอร์ลิน | 3,520,031 |   4    | 880,008 | SPD, Left, Greens | 2033/34 |  |
| บรันเดินบวร์ค | 2,484,826 |   4    | 621,207 | SPD, CDU, Greens | 2020/21 |  |
| เบรเมิน | 671,489 |   3    | 223,830 | SPD, Greens, Left | 2025/26 |  |
| ฮัมบวร์ค | 1,787,408 |   3    | 595,803 | SPD, Greens | 2022/23 |  |
| เฮ็สเซิน | 6,176,172 |   5    | 1,235,234 | CDU, Greens | 2030/31 |  |
| นีเดอร์ซัคเซิน | 7,926,599 |   6    | 1,321,100 | SPD, CDU | 2029/30 |  |
| เมคเลินบวร์ค-ฟอร์พ็อมเมิร์น | 1,612,362 |   3    | 537,454 | SPD, CDU | 2023/24 |  |
| นอร์ทไรน์-เว็สท์ฟาเลิน | 17,865,516 |   6    | 2,977,586 | CDU, FDP | 2026/27 |  |
| ไรน์ลันท์-ฟัลทซ์ | 4,052,803 |   4    | 1,013,201 | SPD, FDP, Greens | 2032/33 |  |
| ซาร์ลันท์ | 995,597 |   3    | 331,866 | CDU, SPD | 2024/25 |  |
| ซัคเซิน | 4,084,851 |   4    | 1,021,213 | CDU, SPD, Greens | 2031/32 |  |
| ซัคเซิน-อันฮัลท์ | 2,245,470 |   4    | 561,368 | CDU, SPD, Greens | 2020/21 |  |
| ชเลสวิช-ฮ็อลชไตน์ | 2,858,714 |   4    | 714,679 | CDU, Greens, FDP | 2034/35 |  |
| ทือริงเงิน | 2,170,714 |   4    | 542,679 | Left, SPD, Greens | 2021/22 |  |
| ทั้งหมด | 82,175,684 | 69 | เฉลี่ย 1,190,952 |  |  |  |
ดูเพิ่ม

สภาสหพันธ์ (Bundestag)
สมัชชาสหพันธ์ (Bundesversammlung)
กูเกิล คีป

| --- | --- |

นักพัฒนา: กูเกิล
วันที่เปิดตัว: 20 มีนาคม 2013; 11 ปีก่อน (2013-03-20)
ระบบปฏิบัติการ: แอนดรอยด์, ไอโอเอส, เว็บ
ประเภท: บริการจดบันทึก
เว็บไซต์: www.google.com/keep/ 
กูเกิล คีป (อังกฤษ: Google Keep) เป็นบริการจดบันทึก พัฒนาโดยกูเกิล เปิดตัวในปี ค.ศ. 2013 บนเว็บและแอปพลิเคชันบนระบบปฏิบัติการแอนดรอยด์และไอโอเอส กูเกิล คีปให้บริการจดบันทึกแบบตัวอักษร ภาพและบันทึกเสียง สามารถย้อนการแก้ไขและเพิ่มสีหรือป้ายกำกับเพื่อแยกประเภทบันทึก รวมถึงความสามารถในการแปรตัวอักษรจากภาพและอนุญาตให้ผู้ใช้คนอื่น ๆ แก้ไขร่วมด้วยได้
แหล่งข้อมูลอื่น

เว็บไซต์ทางการ
| ด ค กกูเกิล และผลิตภัณฑ์จากบริษัท |
| --- | --- |
บุคลากรหลัก: เอริก ชมิดต์ (ผู้อำนวยการ) เซอร์เกย์ บริน (ผู้ร่วมก่อตั้ง ประธานฝ่ายเทคโนโลยี) แลร์รี เพจ (ผู้ร่วมก่อตั้ง ประธานฝ่ายผลิตภัณฑ์)
โฆษณา: แอดแมนิเจอร์ • แอดสเคป • แอดเซนส์ • แอดเวอร์ไทซิงโพรเฟสชันนัลส์ • แอดเวิดส์ • แอนะลิติกส์ • เช็กเอาต์ • ดับเบิลคลิก
การสื่อสาร: อะเลิตส์ • แคเลนเดอร์ • จีเมล • กรุ๊ปส์ • เควสชันส์แอนด์แอนเซอร์ส • ทรานสเลต • วอยซ์ • กูรู • ไดรฟ์
ซอฟต์แวร์: โครม • โครมโอเอส • เดสก์ทอป • เอิร์ธ • แกเจตส์ • จีเมลโมบายล์ •  คีป • สเก็ตช์อัป • ทูลบาร์
แพลตฟอร์ม: แอกเคาต์ • แอนดรอยด์ • แอปเอนจิน • แอปส์ • บิ๊กเทเบิล • กาจา • โคออป • ไฟล์ซิสเท็ม • เนทีฟไคลเอนต์ • โอเพนโซเชียล • เวฟเฟเดอเรชันโพรโทคอล
เครื่องมือพัฒนา: เอแจ็กซ์เอพีไอส์ • โค้ด • แกเจตส์เอพีไอ • จีเดตา • กูเกิลบอต • กุยซ์ • เว็บเซิร์ฟเวอร์ • เคเอ็มแอล • แมปรีดิวซ์ • พินอิน • สเก็ตช์อัปรูบี • ไซต์แมปส์ • ซัมเมอร์ออฟโค้ด • เทคทอล์ก • เว็บทูลคิต • เว็บไซต์ออปทิไมเซอร์
เผยแพร่สารสนเทศ: บล็อกเกอร์ • บุ๊กมาร์กส • ด็อกส์ • ฟีดเบิร์นเนอร์ • แมปเมกเกอร์ • พาโนรามีโอ • ไซตส์ (จอตสปอต) • ยูทูบ
สืบค้น (เพจแรงก์): เสิร์ชแอปพลิแอนซ์ • ออดิโออินเด็กซิง • บุ๊กเสิร์ช • โค้ดเสิร์ช • เดสก์ทอป • แฟสต์ฟลิป • ไฟแนนซ์ • กูก-411 • อิมเมจเสิร์ช • แผนที่ (สตรีตวิว) • นิวส์ • แพเทนตส์ • พรอดักต์เสิร์ช • สคอเลอร์ • ยูสเน็ต • วิดีโอ • วิดีโอ • เว็บเสิร์ช • วิเคราะห์: อินไซตส์ฟอร์เสิร์ช • เทรนดส์ • เว็บมาสเตอร์ไกด์ไลนส์
ยุติการให้บริการ: แอนเซอรส์ • เบราว์เซอร์ซิงก์ • คลิกทูคอล • ดอดจ์บอล • กูเกิล ก็อกเกิล • ไลฟ์ลี • แมชอัปเอดิเตอร์ • โน้ตบุ๊ก • เพจครีเอเตอร์ • วิดีโอมาร์เก็ตเพลซ • เว็บแอกเซเลอเรเตอร์ • ออร์กัต • เวฟ • โนล • ไอกูเกิล • ไจกุ • เออร์ชิน • ละติจูด • ปีกาซา • ปีกาซาเว็บอัลบัมส์ • เกียส์ • ทอล์ก • รีดเดอร์ • พาวเวอร์มิเตอร์ • เบส • โค้ดเสิร์ช • เฟรนด์คอนเนกต์ • เฮลท์ • อิมเมจเลเบิลเลอร์ • แลปส์ • แพ็ก • เสิร์ชวิกิ • อัปเดตเตอร์ • สตาเดีย
อื่น ๆ: แอลฟาเบต • กูเกิลบอมบ์ • การตรวจพิจารณา • คำวิจารณ์ • กูเกิลไชน่า • กูเกิลดอตอ็อก • กูเกิลเพลกซ์ • ข่าวลวง • ไอ/โอ • เครื่องหมายการค้า • ลูนาร์เอกซ์ไพรซ์ • เวนเชอรส์ • วายฟาย • ไซต์ไกสต์ • กูเกิล ดูเดิล • เอ็กซ์ • กูเกิล ดีปไมด์ • แคลิโก
คำขวัญ: โดนต์บีอีวัล เว็บไซต์: Google.com
พราววรา ศตรัตพะยูน

| พราววรา ศตรัตพะยูน |
| --- | --- |
เกิด: กมลวรรณ ศตรัตพะยูน 19 มิถุนายน พ.ศ. 2538 (29 ปี) จังหวัดสงขลา ประเทศไทย
ชื่ออื่น: พิ้งค์พราว
อาชีพ:  นักแสดง  นางแบบ  นางงาม 
ปีปฏิบัติงาน: พ.ศ. 2561−ปัจจุบัน
ตัวแทน: สามเศียร   ช่อง 7 เอชดี (2561-2566)
ผลงานเด่น: พระธิดาเมรี − พระรถเมรี (2563)   มโนห์รา − พระสุธน มโรห์รา (2563)  น้ำอุ่น − เกาะรักกลหัวใจ (2564) )  แตง − รักแท้แซ่บหลาย (2566)  สิตานัน − รักในรอยลวง (2566)
ส่วนสูง: 170 cm (5 ft 7 in)
รางวัล: มิสทีนไทยแลนด์ 2554 (รองอับดับที่ 1) มิสนาคิณีไทยแลนด์ 2023 (รองอับดับที่ 3) มิสแกรนด์พัทลุง 2024 (ชนะเลิศ)
พราววรา ศตรัตพะยูน (เกิดวันที่ 19 กรกฎาคม พ.ศ. 2538) ชื่อเล่น พิ้งค์พราว ชื่อเดิม กมลวรรณ ศตรัตพะยูน เป็นนักแสดง นางแบบ นางงามหญิงชาวไทย
ประวัติ

พราววรา ศตรัตพะยูน ชื่อเล่น พิ้งค์พราว ชื่อเก่า กมลวรรณ ศตรัตพะยูน (เกิดเมื่อวันที่ 19 มิถุนายน 2538) ปัจจุบันเธอเป็นนักแสดงสังกัด สามเศียร และ ช่อง 7 เอชดี จบการศึกษาระดับปริญญาตรี คณะมนุษยศาสตร์และสังคมศาสตร์ มหาวิทยาลัยราชภัฏบ้านสมเด็จเจ้าพระยา
ประวัติ > การทำงาน

พิ้งค์พราวเริ่มเข้าสู่วงการโดยได้รับตำแหน่งรองอันดับ 1 จากเวที มิสทีนไทยแลนด์ ปี 2011 จากนั้นได้ประกวดเวที นางสาวไทย ในปี 2559 ต่อมามีผู้ใหญ่จากทางค่ายสามเศียร ได้เขาไปพูดคุยกับเธอ และได้มีโอกาสเซ็นสัญญาเป็นนักแสดงในสังกัด สามเศียร และ ช่อง 7 เอชดี
ในปี พ.ศ. 2561 พิ้งค์ได้มีผลงานละครเรื่องแรก เรื่องสังข์ทอง รับบท โหงพราย / หงส์ฟ้า และในปี พ.ศ. 2563 พิ้งค์ได้เป็นนางเอกเต็มตัวเรื่องแรก เรื่องพระสุธน มโนห์รา รับบท พระธิดามโนห์รา แสดงคู่กับ พลพจน์ พูลนิล
ในปี พ.ศ. 2566 พิ้งค์พราวได้เข้าร่วมประกวดเวที Miss Nakini Thailand 2023 และได้ตำแหน่งรองอันดับ 3 มาครอบครอง และมีละครที่กำลังถ่ายทำเรื่อง แม่จอมขวัญ และล่าสุดพิ้งค์พราวได้ประกาศล่าสุดว่าจะลงประกวดเวที มิสแกรนด์ไทยแลนด์ และเมื่อวันที่ 19 พฤศจิกายน พ.ศ. 2566 มีการจัดการประกวด Miss Grand P2S พังงา พัทลุงสตูล พิ้งค์พราวได้คว้ารางวัลชนะเลิศ มิสแกรนด์พัทลุง และเป็นตัวแทนเพื่อเข้าประกวดเวที มิสแกรนด์ไทยแลนด์
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| พ> ศ. | เรื่อง | รับบท |
| --- | --- | --- |
| 2564 | เกาะรักกลหัวใจ | น้ำอุ่น |
| 2565 | ปางเสน่หา | พิมลดา (ลดา) (รับเชิญ) |
| 2566 | รักแท้แซ่บหลาย | แตง |
| 2566 | รักในรอยลวง | สิตานัน |
ละครพื้นบ้านทั้งหมดด้านล่างนี้ออกอากาศทางช่อง 7HD
| พ> ศ. | เรื่อง | รับบท |
| --- | --- | --- |
| 2561 | สังข์ทอง | โหรงพราย / หงส์ฟ้า |
| 2562 | ขวานฟ้าหน้าดำ | นางไม้ |
| 2562 | นางสิบสอง | พระธิดาเมรี |
| 2563 | พระรถเมรี | พระธิดาเมรี |
| 2563 | พระสุธน มโนห์รา | พระธิดามโนห์รา |
| 2565 | ลูกผู้ชายชื่อไกรทอง | คนภาคมวย / จันทร์แจ่ม |
ผลงาน > ละครสั้น

ละครสั้นทั้งหมดด้านล่างนี้ออกอากาศทางช่อง 7 เอชดี
| พ> ศ. | เรื่อง | รับบท |
| --- | --- | --- |
| 2562 | ฟ้ามีตา ตอน ได้ไม่คุ้มเสีย | สมทรง |
| 2562 | ฟ้ามีตา ตอน ลำไย | ติ๊ก |
| 2563 | ฟ้ามีตา ตอน น้ำตาฆาตกร | ก้อย |
| 2564 | ฟ้ามีตา ตอน ชีวิตพร้อมบวก | เบลล์ |
| 2565 | ฟ้ามีตา ตอน ตราบาป | วันใหม่ |
| 2566 | ฟ้ามีตา ตอน แก๊สเฉื่อย | หวาน |